Diari Oficial de la Generalitat Valenciana


Sumari del DOGV 634, del 22-07-1987 (1987/809299)

RESOLUCIÓ de 25 de maig de 1987, de la Direcció General d'Educació Bàsica i Ensenyaments Especials, per la qual es donen instruccions per a la fi del curs 1986-87 i principis del 1987-88.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   634

Data del DOGV
:   22-07-1987

Secció del DOGV
:   ALTRES DISPOSICIONS

Número del document
:   1987/809299


Data del document
:   25-05-1987

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 25 de maig de 1987, de la Direcció General d'Educació Bàsica i Ensenyaments Especials, per la qual es donen instruccions per a la fi del curs 1986-87 i principis del 1987-88.  
Periòdicament aquesta Direcció General ha donat les instruccions per a la fi de cada curs i principis del següent, establint una sèrie de normes i orientacions sobre la Memòria de final de curs, el Pla d'activitats dels centres i l'avaluació dels alumnes.   
Aquestes normes i orientacions tenen com a objectiu facilitar als centres unes directrius per tal que es configuren com a autèntiques comunitats educatives en les quals participen pares, professors i alumnes en el marc des principis establerts per la Constitució i la Llei Orgànica del Dret a l'Educació, amb un disseny organitzatiu flexible, dinàmic i obert a les iniciatives dels sectors que integren cada comunitat escolar.   
Així mateix, pretenen que els centres reflexionen críticament sobre el seu funcionament avaluant les pròpies activitats i proposant les mesures correctores necessàries amb la finalitat d'aconseguir la major eficàcia possible.   
En conseqüència, la Direcció General d'Educació Bàsica i Ensenyaments Especials, ha resolt:   
1. Memòria de final de curs.   
1. Durant el mes de juny, els Claustres de Professors dels Centres d'Educació General Bàsica, Educació Pre-escolar i Educació Especial, es reunirán a l'objecte d'avaluar el grau de compliment dels objectius establerts en el Pla de Centre i analitzar les dificultats trobades en la seua realització per tal de proposar-hi solucions.   
Com a resultat d'aquesta avaluació es redactarà la memòria del curs 1986-87, que serà dirigida i coordinada pel Director del Centre.   
2. Hauran de ser objecte d'especial referència i anàlisis els sectors següents:   
2.1. Grau d'utilització de la infraestructura del centre.   
2.2. Organització tècnico-pedagogica i adscripció del professorat a curs/àrea.   
2.3. Funcionament dels Òrgans Col·legiats.   
2.4. Funcionament dels Òrgans Unipersonals.   
2.5. Relacions amb la Comunitat.   
2.6. Valoració del rendiment acadèmic dels alumnes a nivell dels diversos cursos, cicles, àrees i centre.   
3. La Memòria, segons que estableix l'article 14 del Decret 12/1986, de 10 de febrer, del Consell de la Generalitat Valenciana, serà informada pel Consell Escolar del Centre.   
Amb aquesta finalitat, el President del Consell Escolar convocarà totes les reunions que calga.   
Una vegada emès aquest informe, la Memòria serà tramesa a la Inspecció Educativa abans del 10 de juliol. Una côpia d'aquesta restarà dipositada en la Secretaria del Centre.   
4. La Memòria de final de curs ha d'adaptar-se als principis de realisme, senzillesa, concreció i coordinació.   
Aquesta Direcció General insisteix, una vegada més, en la necessitat que les Memòries dels Centres siguen un instrument senzill i objectiu que reflectesca la realitat del funcionament dels centres durant el curs que ara acaba.   
Ha de ser una reflexió critica sobre les activitats desplegades durant el curs, de tal manera que permeta de consolidar accions positives que s?hagen realitzat i corregir-no els possibles errors.   
5. Per tal que els claustres puguen disposar d'un guió indicatiu que els ajude a l'hora de reflexionar i realitzar una anàlisi critica de les activitats realitzades durant el curs en el moment d'elaborar la memòria, s'adjunta l'annex 1. Tots els sectors contemplats en aquest guió hauran de tenir-se en compte en l'elaboració de la Memòria.   
Així mateix, a l'objecte de coadjuvar que la Memòria s'adapte als principis a què fa referència el número quatre d'aquest apartat, s'adjunta a l'annex II un model de quadre-resum que facilitarà aquest objectiu.   
II. Avaluació d'alumnes i calendari de juny.   
1. D'acord amb l'Ordre de Conselleria de juny de 1986, els alumnes romandran als centres fins al dia 26 de juny.  
2. Les proves d'avaluació final dels alumnes seran a partir del dia 15 de juny.   
3. Els actes de clausura del curs 1986-87 i el lliurament de qualificacions no podran celebrar-se abans del dia 26 de juny.   
4. L'horari del mes de juny, d'acord amb el que estableix l'Ordre de Conselleria abans esmentada, serà el següent:   
a) de 9 a 13 hores: Horari lectiu (amb alumnes).   
b) de 13. a 14 hores: Realització de la memòria de final de curs, reunions d'avaluació, elaboració d'actes, entrevistes amb els pares, elaboració de programes de recuperació per als alumnes que ho necessiten, firma de llibres d'escolaritat, i qualsevol altra tasca que el centre estime necessària.   
c) Una hora més, en horari flexible, per a la realització de les activitats anteriors.   
5. L'horari de compliment de la sisena hora a què fa referència l'apartat c) del número anterior, serà determinat pels Directors del Centres i es podrà acumular l'hora corresponent a diversos dies quan les exigències de les activitats a desplegar ho requeresquen (celebració de reunions, claustres, entrevistes amb pares d'alumnes, etc.).   
6. Els Directors dels Centres lliuraran les Actes, Propostes de Gradual Escolar i Llibres d'Escolaritat perquè siguen visats per la Inspecció Educativa del 29 de juny al 10 de juliol.   
7. Les proves de maduresa a què fa referència el punt II, 10 i 11 de l'Ordre Ministerial de 25 d'abril de 1975 (BOE del 30-4-75), en la convocatòria de juny, se celebraran del 15 al 26 d'aquest mes.   
III. Activitats de començament de curs.   
1. Tasques a realitzar.   
1.1. Les activitats de programació del curs 87-88 hauran de ser iniciades pel professorat en els propis Centres el primer dia lectiu que marque el calendari escolar que s'establirà per al pròxim curs.   
1.2. Les tasques a realitzar pels professors se centraran fonamentalment a:   
a) Avaluar els alumnes amb àrees per recuperar, donant prioritat als de 8é curs.   
b) Elaborar el Pla Anual del Centre.   
c) Programar, per part de cada professor, l'activitat docent del seu nivell, àrea o cicle.   
2. Avaluació d'alumnes.   
2.1. L'avaluació dels alumnes de 8é curs d'EGB amb àrees pendents i les proves de maduresa previstes en l'O.M. del 25-4-75 (BOE del 30 d'abril) tindran lloc, en la convocatòria de setembre, entre els dies I i 4. Els Directors dels Centres d'EGB lliuraran als alumnes afectats, abans del dia 8 de setembre, una certificació expressa que demostre que estan inclosos en les propostes per a l'expedició del Títol de Gradual Escolar o Certificat d'Escolaritat.   
L'esmentada certificació serà suficient per a inscriure's en els Centres de Batxillerat o Formació Professional si s'escau. La inscripció estarà condicionada a la presentació en aquests Centres, durant el mes de setembre, del Llibre d'Escolaritat degudament enllestit o del títol acadèmic corresponent.   
2.2. Les proves de recuperació dels altres cursos o cicles d'EGB se celebraran, d'acord amb les programacions dels centres, també entre els dies 1 i 4 de setembre.   
2.3. Si per alguna circumstància la totalitat de Ja plantilla d'un centre no s'hauria incorporat a les tasques docents, el Director prendrà les mesures oportunes perquè les avaluacions se celebren en les condicions convenients i sense perjudici per als alumnes.   
2.4. En els Centres Ordinaris d'EGB amb aulas d'Educació Especial, durant el mes de setembre, la Direcció del Centre i els/les professors/es d'Educació Especial, elaboraran un llistat dels alumnes susceptibles d'Educació Especial, que serà tremés al SPE de zona corresponent o, si s'escau, al Gabinet Municipal Homologat, per tal que siguen degudament diagnosticats i elegir el tipus de modalitat educativa a què s'adscriuran.   
2.5. L'atenció individualitzada, pel que fa a l'alumnat susceptible d'Educació Especial, tindrà lloc en els cicles Inicial i Mitjà d'EGB, preferentment.   
L'atenció en els nivells de Pre-escolar i cicle Superior tindrà lloc, fonamentalment, a través de programes de suport elaborats conjuntament pel professor especialista i el professor tutor, desplegats en el propi grup de classe.   
2.6. Es poden considerar amb necessitats especials, de forma general, aquells xiquets que al llarg del seu desenvolupament, en un aspecte de l'educació o en diversos, poden necessitar un programa de suport. Aquests alumnes, en funció de les seues característiques, requeriran d'una o altra modalitat de suport que haurà de ser determinada per l'SPE o Gabinet Homologat i planificada conjuntament per aquest equip, el professor d'Educació Especial, si hi havia, el professor tutor de l'aula i la família.   
De manera funcional podríem dividir aquests alumnes en diversos grups:   
a) Alumnes amb dèficit Intel·lectual de divers grau, el programa educatiu dels quals estarà en funció del tipus o grau de deficiència.   
b) Alumnes amb trastorns de tipus sensorial o motòrics, les capacitats Intel·lectuals dels quals es mantenen integres i que, mitjançant tècniques pedagògiques específiques, els permeten d'accedir als distints aprenentatges.   
c) Alumnes amb problemes de personalitat i conducta que no s'adapten al ritme escolar ordinari, les alteracions dels quals siguen de caràcter greu i que presenten necessitats permanents o transitòries de suport.   
d) Alumnes amb necessitats especials transitòries i baix rendiment escolar, ('origen de les quals no estiga lligat a les dificultats descrites anteriorment i que estan igualment necessitats de programes de suport.   
3. Elaboració del pla d'activitats del Centre.   
3.1. Durant el mes de setembre, el Claustre de Professors confeccionarà un Pla de Centre per al curs escolar 1987-88, d'acord amb la proposta de programació anual d'activitats elaborada per l'equip directiu. Amb aquesta finalitat, hauran de tenir en compte els resultats de l'anàlisi critica del funcionament del centre realitzada en el mes de juny i arreplegada en la Memòria del curs 1986-87 i l'avaluació inicial dels alumnes.   
Aquest Pla contindrà una previsió dels objectius a aconseguir, de les activitats a desplegar, dels òrgans encarregats de la seua realització, dels mitjans necessaris perquè es pose en pràctica i del temps i els calendaris per a la realització de les diferents activitats. S'estudiarà, amb la deguda atenció, l'adscripció del professorat als diferents cicles i àrees segons que estableixen les OO.MM. 17 de gener de 1981 (BOE 21-1-81) i 6 de maig de 1982 (BOE. 19-5-82) pel que fa a l'estabilitat dels equips docents de cicle i la rotació per nivells, i segons que disposa la Resolució de 31 d'agost de 1984 pel que fa a la consideració dels criteris de titulació, preparació, idoneïtat i eficàcia del professorat.   
Els Centres hauran d'atendre les exigències de l'ensenyament del valencià amb les plantilles del professorat de què disposen. Amb aquesta finalitat, els Directors del Centres adoptaran les mesures oportunes pel que fa a l'adscripció dels professors que se n'hauran de fer càrrec tenint en compte la titulació i la seua idoneïtat.   
La adscripció del professorat als diferents nivells i cicles serà realitzada prenent en consideració que en el Cicle Mitjà (3r.; 4t. d'EGB) els professors tutors puguen assumir la progressiva extensió de l'ús del valencià com a llengua vehicular de l'Àrea d'Experiències.   
3.2. El Pla de Centre ha de ser un instrument que siga útil i eficaç en el funcionament dels centres escolars i que contribuesca a la constitució de tots els components de la Comunitat Educativa en autèntics equips de treball. No ha de ser, per tant, un instrument burocràtic, la finalitat del qual siga la seua elaboració perquè estiga a disposició de l'Administració Educativa.   
Per això, insistim que els principis que han de regir-no l'elaboració siguen els de:   
- Realisme.   
- Senzillesa.   
- Adaptació a les característiques pròpies de l'entorn del   
centre.   
- Viabilitat pràctica.   
- Coordinació entre tots els responsables de la seua elaboració i execució.   
- Flexibilitat i obertura a totes les modificacions que vaja exigint-ne la posada en pràctica.   
3.3. El responsable de la coordinació i direcció del Pla del Centre serà el Director.   
3.4. Periòdicament, i almenys una vegada el trimestre, el claustre de professors es reunirà per estudiar el nivell de realització del Pla i per introduir les modificacions organitzatives i didàctiques que estime oportunes de les quals quedarà constància en la Secretaria del Centre. Es donarà compte del resultat al Consell Escolar en les reunions que seran celebrades expressament amb aquesta finalitat.   
3.5. El Pla, prèviament informat pel Consell Escolar, serà tremés a la Inspecció Educativa abans del 16 d'octubre. Amb aquesta finalitat els Consells Escolars celebraran totes les reunions que calga.   
3.6. Durant el mes de juny de 1988, el Claustre de Professors avaluarà el grau de compliment dels objectius establerts en el Pla i analitzaran les dificultats trobades en la seua realització per tal de proposar-hi solucions.   
Com a resultat d'aquesta avaluació serà redactada la memòria del curs 1987-88.   
3.7. Com a annexos III i IV s'adjunta un guió i un quadre-resum per tal d'orientar els claustres en l'elaboració del Pla de Centre.   
4. Programació de l'activitat docent.   
4.1. Per tal que l'activitat docent no siga feta d'una manera improvisada, cal que cada professor elabore una planificació general del curs i un programació del treball escolar.   
Es molí important que els professors tinguen en compte que la programació no té cap virtualitat si no és un instrument útil i vàlid per al desplegament de l'activitat escolar.   
4.2. La planificació general del curs haurà d'establir, almenys:   
- Els objectius prioritaris establerts per l'equip del cicle als quals s'ha d'atendre especialment i que orientaran l'activitat docent.   
- Distribució dels temes a desplegar durant el curs.   
- Calendari de les avaluacions a realitzar.   
- Calendari de reunions amb els pares dels alumnes.   
4.3. La programació del Treball escolar contindrà:   
- Una previsió dels objectius que hom proposa d'aconseguir.   
- Les activitats i els mitjans precisos per tal d'aconseguir els objectius proposats, incloent-hi eixides de contacto amb l'entorn que s'han previst realitzar.   
- L'estimació dels temps necessaris.   
- Els instruments i els mitjans d'avaluació per a comprovar si s'assoliren o no els objectius i com es va desplegar l'activitat de l'alumne.   
- El PDI (Programa de Desenvolupament Individual) dels alumnes amb necessitats especials, realitzats a partir de la valoració socio-psicopedagogica que palesa, tant les capacitats dels alumnes com els possibles dèficits, i elaborats conjuntament per l'SPE o Gabinet Homologat, el professor d'Educació Especial, els professors tutors dels alumnes amb necessitats especials i, si fa el cas, amb la col·laboració de les famílies.   
Quan els resultats de l'avaluació així ho aconsellen seran previstes les activitats de recuperació que calga.   
La temporalització d'aquesta programació ha de ser necessàriament curta (diària, setmanal o quinzenal) per la concreció amb què cal plantejar els objectius a aconseguir i les activitats a realitzar en el quefer escolar quotidià.   
La distribució de l'horari de les diferents àrees contemplarà les possibilitats d'agrupament flexible dels alumnes (tasques individuals, treball en equip o gran grup, etc.).   
4.4. Tant la planificació general del curs com la programació del treball escolar, haurà de realitzar-se amb la coordinació necessària entre els professors del mateix nivell i cicle. Així mateix s'establirà la coordinació que calga a través dels departaments didàctics i dels Òrgans del Centre.   
4.5. La programació ha d'adaptar-se al nivell real dels alumnes de l'aula i al context en què es desplegue.   
IV. Educació Especial.   
1. Memòria dels Centres Ordinaris amb unitats d'Educació Especial, i dels declarats com a Centres per a l'experimentació de la integració educativa.   
Aquests Centres inclouran, com a annex, en la Memòria de final de curs, una valoració del Servei d'Educació Especial, realitzada pel Departament d'Orientació i Innovació Educativa amb especial referència a:   
- Alumnes atesos, problemàtica dominant.   
- Sistema d'organització i funcionament.   
- Coordinació amb tutors, SPE i Gabinets Homologats.   
- Acció amb la família.   
- Condicions generals de les aulas, recursos didàctics existents i necessitats d'urgent realització.   
- Quadre de necessitats detectades en el Centre i no ateses.   
2. Pla d'activitats.   
2.1. Els Centres Ordinaris d'EGB i els Específics d'Educació Especial, planificaran accions conjuntes per tal de:   
- Facilitar i afavorir la integració social dels alumnes dels Centres Especifica d'Educació Especial.   
- Facilitar la integració escolar, en el sistema educatiu ordinari, de possibles alumnes.   
2.2. Els Centres Ordinaris d'EGB que compten amb professors d'Educació Especial i els Centres declarats d'integració Educativa adoptaran l'organització adequada a fi que les activitats educatives dels alumnes integrats es dugen a terme en l'aula amb el seu grup-classe, excepció feto d'aquelles que per la seua naturalesa-logopèdia, rehabilitació física, tractaments individualitzats-resulte més eficaç realitzar-les fora de l'aula, individualment, o, en petit grup. En qualsevol cas, el la mitjana de temps de permanència d'alumnes fora de l'aula no superarà les 5 hores setmanals.   
2.3. Els Centres Ordinaris d'EGB que compten amb recursos d'Educació Especial escolaritzaran els alumnes que assistesquen a Centres Específics d'Educació Especial i que per les seues característiques personals puguen dur a terme el seu procés educatiu en aquests centres amb les ajudes i adaptacions necessàries.   
2.4. En els Centres Públics d'EGB que compten amb recursos d'Educació Especial i en els Centres d'Experimentació de la integració educativa, es constituiran Departaments d'Orientació i Innovació Educativa constituïts, almenys, pels professors d'Educació Especial, professors que tinguen alumnes integrats, professors tutors dels alumnes amb necessitats educatives especials, logopeda itinerant de l'SPE en el cas d'atendre algun alumne amb problemes d'audició i/o llenguatge, un psicopedagog de l'SPE i, si fa el cas, un membre del Gabinet Municipal Homologat.   
2.5. Les funcions del Departament d'Orientació i Innovació Educativa seran:   
a) Adaptació curricular dels programes ordinaris a l'especificat dels alumnes amb necessitats educatives especials i alumnes integrats.   
b ) Disseny, adopció i experimentació de formes d?organització escolar, de caràcter flexible i obert que afavoresquen els procesos d'integració educativa, en els nivells corresponents.   
c) Disseny de materials, i desplegament de recursos metodològics que permeten l'aplicació més adequada a les necessittas educatives i d'adaptació dels alumnes amb necessitats educatives especials i d'integració;.   
d ) Avaluació sistemàtica del seguiment dels PD I tant en l'àmbit actitudinal socio-educatiu amb referència a pares, professors i alumnes, com al procés d'integració dels alumnes escolaritzats en el Centre.   
e) Realització d'activitats de sensibilització dirigides a alumnes, professors i pares.   
2.ó. A les localitats on hi haja més d'una unitat d'Educació Especial, s'establiran reunions de coordinació amb els professors d'Educació Especial amb una periodicitat quinzenal.   
El temps de reunió serà computat dins l'horari de la sisena hora.   
Quan serà necessari, aquesta coordinació serà organitzada per Districtes. Es aconsellable que els grups de treball no superen els 6 o 8 membres.   
2.7. Als Centres Específics d'Educació Especial es constituirà el Departament d'Atenció Primerenca i Estimulació Precoç que constituït per un fisioterapeuta, un logopeda, un psicoleg, un professor terapeuta, un educador d'Educació Especial i un assistent social de la plantilla del centre o de l'SPE, durà a terme les funcions següents:   
1r. Establir un pla d'actuació, conjuntament amb la família quan es detecte la disminució i inadaptació, que comprenga:   
a) Atenció educativa anterior a l'escolarització, siga l'edat que siga, i es constaten en el xiquet deficiències o anomalies que aconsellen aquesta atenció o se'n detecte risc d'aparició.   
b) Programa de suport que possibilite la integració escolar posterior dels xiquets afectats per disminucions o inadaptacions des del moment que es detecten.   
c) Direcció, suport i estimulació del procés de desenvolupament i socialització del xiquet en un ambient de completa integració.   
d) Propiciar la col·laboració dels pares o tutors del xiquet que hauran de rebre preparació i consell en aquest sentit per part dels components del Departament.   
2n. Atenció, en règim ambulatori, als alumnes que, en règim d'integració escolar, estiguen escolaritzats en els Centres Públics d'EGB de la zona d'influència del Centre Específic i als xiquets prevists en l'apartat 1r.   
2.8. Els Directors dels Centres Específics d'Educació Especial organitzaran els serveis dels Departaments d'Atenció Primerenca i Estimulació Precoç i Atenció en Règim Ambulatori de tal manera que l'atenció personalitzada als xiquets escolaritzats en el centre específic per part dels membres que formen el Departament no sofrirà menyscabament.   
Els horaris d'aquest Servei facilitaran, respecte als alumnes en edat escolar, la màxima integració possible en el sistema ordinari, i respecte dels xiquets en edats primerenques es tindran en compte factors sociofamiliars.   
2.9. Els Directors Escolars dels Centres Públics d'EGB que tinguen alumnes que necessiten tractaments i atencions personalitzades acudiran al Servei Psicopedagogic Escolar de la seua zona per tal que els membres de l'SPE realitzen una valoració pluridimensional de l'alumne afectat, amb expressió de les necessitats que puga tenir, pel que fa a tractaments i atencions personalitzades. Aquesta valoració i l'informe que realitze el Director del Centre, seran enviats a l'inspector Coordinador del Programa de Serveis de Suport Escolar perquè, vista la necessitat, organitze els serveis de manera que facilite l'adequada escolarització i integració de l'alumne.   
2.10. Els Directors dels Centres Específics d'Educació Especial, una vegada organitzat el Departament d'Atenció Primerenca i Estimulació Precoç i Atenció en Règim Ambulatori, presentaran a l'Inspector Coordinador del Programa del Servei de Suport Escolar i a l'Inspector de Circumscripció, un pla de treball en què figure.   
- Components i especialitats.   
- Quadre setmanal horari d'atenció ambulatoria.   
2.11. Els Centres Específics d'Educació Especial es constituiran en Centres de Recursos Educatius per a les Unitats d'Educació Especial dels Centres Ordinaris de la seua zona d'influència.   
2.12. En els Centres Específics d'Educació Especial s'establirà, preceptivament, un Departament per cada una de les àrees següents:   
- Llenguatge.   
- Socialització.   
- Matemàtiques.   
- Dinàmica.   
- Plàstica, pro-taller i Formació Professional d'aprenentatge de tasques.   
Les funcions que desplegaran seran les establertes, amb caràcter general, en la Resolució de 31 d'agost de 1984, de la Direcció General d'Educació Bàsica i Ensenyaments Especials.   
V. Viatges escolars.   
En la programació de viatges escolars pels Claustres i Consells Escolars, es tindran en compte les orientacions i les normes següents:   
1. L'objectiu fonamental dels Viatges Escolars ha de ser eminentment cultural i de formació d'hàbits i actituds de socialització de l'alumne.   
2. En la programació de viatges escolars es tindrà en compte, sempre que siga possible, les rutas culturals de la nostra Comunitat elaborades per la Conselleria de Cultura, Educació i Ciència, o les elaborades pel Ministeri de Cultura o els organismes competents d'unes altres Comunitats.   
3. Els viatges escolars han d'estar programats en el Pla d'Activitats del Centre i han de ser aprovats pel Consell Escolar. Si no estoven inclosos en el Pla de Centre per haver estat programats després de l'elaboració d'aquest, s'hi inclouran amb la suficient antelació.   
4. Els viatges escolars que es realitzen en un sol dia hauran de ser autoritzats pel Consell Escolar.   
5. Quan els viatges escolars tinguen una durada major, el Director del Centre haurà de sol·licitar la corresponent autorització al Director dels Serveis Territorials amb un mes d'antelació, si més no.   
6. S'adjuntaran a la sol·licitud els documents següents:   
a) Planificació del viatge.   
- Objectius.   
- Itinerari.   
- Activitats.   
- Calendari.   
- Professors acompanyants.   
b) Informe favorable del Consell Escolar.   
7. A la documentació anterior s'afegirà l'informe de la Inspecció Educativa.   
8. Malgrat el que s'ha establert en els punts anteriors, es tindran en compte els criteris següents en l'organització dels viatges escolars:   
a) Que no siguen instrument de marginació per a cap alumne.   
b) Els alumnes que no realitzen el viatge han de seguir l'activitat docent normal.   
c) L'organització del viatge escolar no ha de perjudicar l'activitat escolar habitual del centre.   
VI. Classes de Religió o Ètica.   
L'Ensenyament de la Religió o Ètica en els centres escolars dels nivells bàsics s'atendrà al que estableix l'O.M. de 28 de juliol de 1979, en la Resolució de la Direcció General d'Educació Bàsica de 29 de novembre de 1979 i a les normes que tot seguit s'especifiquen:   
1. Els directors dels centres recaptaran dels pares dels alumnes que ingressen per primera vegada en el centre i dels pares que no ho hagen fet amb anterioritat, la formalització de l'annex V d'aquesta Resolució per tal que puguen exercir el dret constitucional que els assisteix a triar la formació religiosa i moral que està d'acord amb les pròpies conviccions.   
2. Una vegada recollida l'opció a què fa referència el punt anterior, els Directors dels Centres, respectant, si fa el cas, la llibertat dels professors del centre a impartir Religió o Ètica, disposaran les mesures organitzatives necessàries que responguen a les demandes reals dels pares dels alumnes.   
VII. Assessorament i avaluació de la memòria i Pla de Centre.   
1. Les Inspeccions Educatives assessoraran i orientaran els Centres en l'elaboració de la Memòria i del Pla de Centre així com en la realització d'aquest últim a través de:   
- Reunions amb els directors i professors dels Centres.   
- Elaboració de documents de suport.   
- Tramesa de circulars aclaridores.   
- Elaboració d'informes, i totes aquelles accions que contribuesquen a la necessitat que tant la memòria com el Pla del Centre s'adapten als principis a què fan referència els punts I.4 i III. 3.2 d'aquesta Resolució.   
2. Els Inspectors en llurs visites als centres comprovaran el nivell de compliment del Pla i la consecució dels objectius proposats, i assessoraran i orientaran els professors perquè l'ajustament entre el que estableix el Pla de Centre i les activitats docents siga el màxim. Així mateix comprovaran l'adequació del Pla amb el que hi ha proposat a la Memòria de fi de curs.   
3. Cada Inspector haurà d'elaborar un informe sobre la Memòria de cada un dels centres que se'ls trametrà abans del dia 12 de setembre.   
Així mateix elaborarà un informe sobre el Pla de Centre que serà tremés als centres abans del 13 de novembre.   
Un resum d'ambdós es trametrà a la Direcció General abans de l'1 de desembre.   
Amb aquesta finalitat s'utilitzaran els annexos VI, VII, VIII i IX.   
4. La nomenclatura que s'utilitzarà per a l'elaboració dels informes abans esmentats serà la següent:   
A. Molt bé.   
B. Normal.   
C. Deficient.   
Cada una d'aquestes valoracions haurà de respondre als criteris que s'estableixen a l'annex X d'aquesta Resolució.   
No obstant això, els annexos VI i VII hauran d'incloure necessàriament una anàlisi esquemàtica en cada un dels items.   
Així mateix també haurà d'emplenar-se d'una manera concisa l'espai Propostes de Millora amb aquells suggeriments que s'estimen oportuns.   
5. Els informes a què s'al·ludeix en els punts anteriors hauran de ser analitzats amb els Claustres i els Consells Escolars.   
DISPOSICIONS FINALS  
la. Aquestes instruccions hauran de ser llegides i comentades en les respectives reunions dels Claustres i Consells Escolars perquè siguen conegudes per tots els membres de la Comunitat Escolar.   
2n. Les Inspeccions d'Educació vetlaran pel compliment del que estableix aquesta Resolució.   
3r. Els Directors dels Serveis Territorials resoldran els problemes que sorgesquen en l'aplicació d'aquesta Resolució.   
Valencia, 25 de maig de 1987. - El Director General d'Educació Bàsica i Ensenyaments Especials: Baltasar Vives i Moncho.  
Veure annex